google/wiki40b huggingface dataset:
La Amistad

Fauna a flóra

Park sa nachádza v pohorí Cordillera de Talamanca. Väčšina parku je porastená tropickým dažďovým lesom, vo vyšších častiach sa vyskytuje hmlistý les. Jedná sa o jeden z regiónov celej Strednej Ameriky s najsúvislejšími a neporušenými lesnými porastmi. Najnižšie miesto parku je len 100 metrov nad hladinou mora. Vrcholky pohoria presahujú výšku až 3 000 metrov. Z mačkovitých šeliem sa tu vyskytuje jaguár, puma, ocelot, jaguarundi a oncilla. Bolo tu napočítaných na 500 druhov vtákov (z toho 49 endemických) a 115 plazov a obojživelníkov.
Tesárske Mlyňany

Polohopis

Obec sa rozprestiera v Žitavskej pahorkatine, na oboch brehoch rieky Žitavy, asi 4 km južne od Zlatých Moraviec. Severným okrajom prechádza rýchlostná cesta R1 a cesta I/65, severojužným smerom vedie priamo obcou cesta Zlaté Moravce - Vráble aj železničná trať Nové Zámky – Zlaté Moravce.

Ulice

Hlavná, 
M.R.Štefánika, 
Orechová, 
Športová, 
Školská, 
Štefana Moysesa, 
Pinárska, 
Krátka, 
Kapusničky, 
Lipová, 
Lúčna, 
Za kostolom,
Železničná
Krížna

Dejiny

Tesárske Mlyňany vznikli spojením pôvodne samostatných obcí s vlastnou históriou. Tesáre nad Žitavou a Mlyňany patria k najstarším sídlam v regióne, keď prvé zachované písomné zmienky uvádzajú existenciu osady Tazzar v roku 1075 a Malonian v roku 1209. Archeologické nálezy datujú osídlenie Tesár už od 9. storočia. Oba názvy pochádzajú z remeselníckeho zamerania jej obyvateľov.
Clérey

Poloha

Obec má rozlohu 18,79 km². Najvyšší bod je položený 164 m n. m. a najnižší bod 118 m n. m.

Obyvateľstvo

Počet obyvateľov obce je 1121 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Larçay

Poloha

Obec má rozlohu 11,19 km². Najvyšší bod je položený 95 m n. m. a najnižší bod 46 m n. m.

Obyvateľstvo

Počet obyvateľov obce je 2 404 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pézilla-de-Conflent

Poloha

Obec má rozlohu 6,85 km². Najvyšší bod je položený 763 m n. m. a najnižší bod 240 m n. m.

Obyvateľstvo

Počet obyvateľov obce je 59 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Acidolýza

Acidolýza je chemická reakcia, pri ktorej kyselina rozkladá (hydrolyzuje) ester na kyselinu a alkohol. Priemyselne sa využíva napríklad na štiepenie glyceridov na glycerol a vyššie mastné kyseliny, akrylamidu na kyselinu akrylovú a podobne.
Vojtova metóda

Vojtova metóda alebo metóda reflexnej lokomócie je súbor cvičebných techník, používaných na liečbu hybných porúch, zostavená MUDr. Václavom Vojtom. Jej základným princípom je fakt, že v centrálnom nervovom systéme človeka sú geneticky zakódované vrodené pohybové vzory.
Na základe štúdií liečby detí s detskou mozgovou obrnou z 50. rokov boli identifikované špecifické body, vďaka ktorým je možné stimulovať telo k určitým vrodeným pohybom, a to hlavne tlakom na príslušné citlivé miesta (predovšetkým na okostice kostí a fascie). Okrem samovoľnej pohybovej aktivity dochádza súčasne k fyziologickej aktivácii bránice a svalov brušnej steny, pravidelnému hlbokému dýchaniu, upraveniu tepovej frekvencie, pozitívnej stimulácii nervových centier a celkovému zlepšeniu mentálnej aktivity.

Diagnózy vhodné na terapiu Vojtovou metódou

Pôvodné zameranie metódy na deti do 4 rokov veku sa s úspechom rozšírilo aj na dospelých.
Jazierko v Jazernici

Jazierko v Jazernici je najvýznamnejším prameniskovým jazierkom na Slovensku. Leží na rovinatom území Turčianskej kotliny priamo na južnom okraji obce Jazernica.
Nachádza sa na pravom brehu Turca a je sýtené jeho podzemnými vodami. Má dĺžku 35 m a šírku 25 m. Od roku 1975 je chráneným územím (prírodná pamiatka) s ochranou slatinných brehových porastov (ostrice, trstina, jelše, vŕby).
Jordánske národné futsalové družstvo žien

Vrcholné podujatia

Jordánske družstvo sa predstavilo na 2 turnajoch Ázijských halových hier, na ktorých vybojovalo 2 medaily. Prvýkrát sa predstavilo na hrách v roku 2005, kde v zápase o 3. miesto zvíťazilo nad Filipínami a vybojovalo si tak bronzové medaily. O 4 roky neskôr, v Hanoji na 3. hrách, sa zo základnej skupiny prebojovalo do semifinále, v ktorom zdolalo favorizované družstvo Iránu. Vo finále už nestačilo na Japonsko, ktorému podľahlo 0 : 5 a skončilo na striebornej priečke.
Družstvo sa zúčastnilo aj obidvoch turnajov západoázijských majstrovstiev, na ktorých sa zakaždým prebojovalo zo základnej skupiny do semifinále. V roku 2008 v ňom porazilo Sýriu, ale vo finále po predĺžení podľahlo Iránu. O 4 roky neskôr v semifinále zdolalo Bahrajn, ale vo finále rovnako nestačilo na Irán, tentoraz však vysoko prehralo.
Jim Morrison

Mladosť

Narodil sa v Melbourne na Floride v rodine írsko-škótskeho pôvodu, a to admirálovi vojenského námorníctva USA Georgeovi Stephen Morrisonovi a jeho manželke Clare Clarke. Mal dvoch mladších súrodencov: sestru Anne Robin (* 1947) a brata Andrewa Lee  (* 1948).

Vzhľadom na otcovo povolanie sa rodina často sťahovala, na čo mnoho psychológov a Morrisonových biografov upozorňovalo ako na dôvod, kvôli ktorému sa Jim mohol cítiť vykorenený. Keďže George Morrison svoju rodinu kvôli práci často opúšťal, prvé roky života strávil Jim s matkou u starých rodičov v Georgii, kde život podliehal prísnym viktoriánskym pravidlám.

Po vojne sa už kompletná rodina presťahovala do Washingtonu D.C., vzápätí na to do Albuquerque. Tu zažil Jim udalosť, na ktorú neskôr spomínal ako na ,,najdôležitejší okamih svojho života". Cestou po diaľnici do Santa Fe, narazila rodina na cestnú haváriu kamiónu a pueblových Indiánov, pričom pohľad jedného z nich utkvel v mysli Morrisona navždy. Sám neskôr tvrdil, že duša Indiána vstúpila do jeho tela.
Morrison strávil časť detstva v San Diegu v Kalifornii, kde začal roku 1958 navštevovať strednú školu Alameda High School v meste Alameda, ktorú neukončil. V júni 1961 nastúpil na George Washington High School v meste Alexandria v štáte Virgínia. Neskôr žil u starých rodičov v meste Clearwater na Floride, kde sa zapísal do Florida State University, kde hral aj v náborovom filme tejto školy. 
V období strednej školy sa začala výrazne formovať Morrisonova excentrická povaha. Začal byť trúfalým a experimentovať s hranicou dovoleného i s hranicou spoločenských i ľudských konvencií. Jeho charakter sa formoval aj na základe veľkého vzťahu k literatúre a filozofii. Veľkými vzormi bol Nietzsche, či  beatnickí autori ako Ferlinghetti. Jim Morrison bol tiež považovaný za veľmi bystrého a inteligentného žiaka, ktorý filozofov vedel pochopiť. Záujem mal aj o poéziu, ktorú sám písal a maľbu. Svoj záujem o film pretavil do štúdia na filmovej škole. 
Po maturite nastúpil na University of California, Los Angeles (UCLA) na študijný odbor filmovej tvorby. Počas štúdia natočil dva krátke filmy, prvý z nich nazvaný First Love sa objavil na verejnosti v dokumente o filme, ktorý má názov Obscura. Na základe neúspechu svojho druhého filmu počas verejného školského premietania, Morrison školu opustil rok pred ukončením, cítiac sa ako nepochopený umelec. Počas študijných rokov však spoznal viacero študentov, vďaka ktorým neskôr vznikla legendárna skupina The Doors.
Boisseron

Poloha

Obec má rozlohu 7,46 km². Najvyšší bod je položený 77 m n. m. a najnižší bod 19 m n. m.

Obyvateľstvo

Počet obyvateľov obce je 1 777 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Barbe (Vosges)

Poloha

Obec má rozlohu 30,38 km². Najvyšší bod je položený 476 m n. m. a najnižší bod 286 m n. m.

Obyvateľstvo

Počet obyvateľov obce je 279 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kontinent

Kontinent alebo pevnina (z latinského contineō, -ēre, čo znamená držím pohromade) je  rozľahlá a súvislá časť súše obklopená svetovým oceánom. Kontinenty sú tvorené pevninským typom zemskej kôry. Kontinentmi sú Eurázia, Afrika, Južná Amerika, Severná Amerika, Austrália a Antarktída.
Keďže neexistuje žiadny štandard, ktorý by udával definíciu kontinentu, rôzne kultúry a vedné odbory považujú za kontinent rôzne časti Zeme. Všeobecne uznávané charakteristiky kontinentov ale existujú: musí to byť územie s veľkou rozlohou, ktoré musí pozostávať z neponorenej pevniny, a musí mať geologicky význačné hranice (do úvahy sa okrem morí či horských pásiem berú napr. litosferické dosky). Zatiaľ čo podľa niektorých názorov existuje iba 4 alebo 5 kontinentov, častejšie sa ich počet udáva ako 6 alebo 7.
Spornými sú hlavne otázky či sa Európa a Ázia majú označovať ako spoločný kontinent Eurázia alebo oddelene, podobne, či sa majú Severná a Južná Amerika ako jeden americký kontinent, alebo dva oddelené kontinenty. Niekoľko geografov tiež navrhlo zoskupiť Európu, Áziu a Afriku do jediného kontinentu, Eurafráziu (v geopolitike sa jej tiež hovorí svetový ostrov).
Rozdelenie sveta na 7 kontinentov sa obvykle vyučuje v západnej a strednej Európe ako aj v Severnej Amerike, zatiaľ čo rozdelenie na 6 kontinentov (spojená Eurázia) sa tiež vyučuje v Severnej Amerike a aj vo východnej Európe a Južnej Amerike a Ázii. Šesť kontinentov je používaných aj vo vedeckých kruhoch.
Kontinenty sú niekedy tiež delené na subkontinenty. Definícia tohoto termínu je ešte nepresnejšia, než definícia kontinentu. V našich oblastiach sa týmto termínom obvykle označuje India (či tzv. indický subkontinent).
Ostrovy sú pričleňované ku kontinentom, ktoré sú najbližšie, alebo ku ktorým geologicky prináležia. Austrália a ostrovy v Tichom oceáne sú niekedy spoločne označované ako Australázia alebo Oceánia.
Guébestroff

Poloha

Obec má rozlohu 3,81 km². Najvyšší bod je položený 333 m n. m. a najnižší bod 209 m n. m.

Obyvateľstvo

Počet obyvateľov obce je 64 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Astrál (sféra)

Astrál (lat.) je sféra viac menej personifikovaných vyjadrení ľudskej duše. Sú to jednak subjektívne vízie personifikovaných vznetov, dojmov, citov atď., jednak objektívne sféry osamostatnených existencií, ktoré vnzikli z myšlienok, predstáv a žiarenia životnej sily, spôsobeného meditáciou alebo iným druhom sústreďovania. Mohli vzniknúť nielen zo žiarenia bytostí ľudských, ale aj bytostí iných (vyšších) sfér. Preto tvoria skupiny alebo sféry veľmi rozdielnej povahy, od zlovolných až k anjelským.
Sľub vernosti

Sľub vernosti alebo prísaha vernosti vlajke Spojených štátov amerických (anglicky: The Pledge of Allegiance to the flag of the United States of America) je prísahou lojality Američanov svojej krajine. Pôvodný text napísal Francis Bellamy už v roku 1832. So sľubom sa možno stretnúť na mnohých rôznych verejných akciách, v niektorých štátoch recitujú sľub vlajke študenti a učitelia základných a stredných škôl každé ráno (napr. v štáte New York).
Počas recitácie prísahy je nutné stáť v pozore s pravou rukou na srdci. Civilisti stoja s obnaženou hlavou čelom k vlajke. Uniformované osoby sľub nerecitujú, iba salutujú.
Pohotovostný policajný útvar

Pohotovostný policajný útvar (skratka PPÚ) je zásahová jednotka, ktorá je organizačne súčasťou odboru poriadkovej polície príslušného krajského riaditeľstva Policajného zboru (tzn. celý názov útvaru znie napr. Pohotovostný policajný útvar Odboru poriadkovej polície Krajského riaditeľstva Policajného zboru v Košiciach).

Organizačná štruktúra

Každý PPÚ pozostáva zo skupiny výcviku, jednotky zvláštnych činností (t. j. činnosť vyjednávačov, ostreľovačov, pyrotechnikov, kynológov, vodičov špeciálnej techniky, činnosť vo výške a nad voľnou hĺbkou) a jednotky policajných akcií.

Výzbroj

Príslušníci PPÚ používajú samopaly Heckler & Koch MP5, útočné pušky Samopal vzor 58V, brokovnice Benelli M3, ostreľovacie pušky SIG-Sauer SSG 3000, a pištole Glock 17, Čz 75 a SIG Sauer P226.
AMC (Stredná Európa)

Program

AMC vysiela prevažne filmy od MGM, Paramount Pictures a Sony Pictures Entertainment. Taktiež vysiela aj vlastné seriály z archívu aj v premiére.
Škótska škola

Škótska škola nem. Schottische Schule je smer škótskej filozofie, ktorý sa v Škótsku šíril v 18. a 19. storočí.
Causse-de-la-Selle

Poloha

Obec má rozlohu 45,19 km². Najvyšší bod je položený 640 m n. m. a najnižší bod 68 m n. m.

Obyvateľstvo

Počet obyvateľov obce je 330 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prána

Prána (sans.) je životná energia, univerzálna životná sila, absolútna energia. V čínsko-japonskej tradícii chi alebo ki.
Predstavuje prazdroj všetkých foriem energií a prejavuje sa v rôznych oblastiach bytia na rôznych frekvenciách. Jednou z jej foriem prejavu je dych, jeden zo spôsobov, ktorým nám je umožnené pránu prijímať.
Úroveň vedomia každej životnej formy závisí od frekvencie prány, ktorú dokáže prijímať a udržiavať. Pri zvieratách sú to nižšie frekvencie ako pri ľuďoch a u vyvinutých ľudí vyššia frekvencia ako u tých, ktorí stoja na začiatku svojho vývoja.
Erik Jendrišek

Reprezentácia

V reprezentácii odohral svoj prvý zápas v kvalifikačnom zápase o postup na Majstrovstvá sveta 2010 11. októbra 2008 proti San Marínu.
Sinajský kódex

Sinajský kódex alebo Codex Sinaiticus (Gregory-Aland no. 01 alebo א) zo 4. storočia je jeden z najstarších a najcennejších rukopisov na svete. Kódex je napísaný v gréčtine na pergamene, v štyroch stĺpcoch na stranu. Bol objavený náhodou v roku 1844 na Sinaji.
Kódex nie je kompletný, pretože sa polovica strán Starého zákona nezachovala.
Kódex je vystavený v British Library (Additional Manuscripts 43725) v Londýne.
Rôznoštruktúrne frazeologické antonymá

Rôznoštruktúrne frazeologické antonymá sú antonymné frazémy s rozdielnou syntaktickou štruktúrou, ale aj rozdielnym komponentovým zložením a rozdielnou obraznosťou: mať sa ako červík v syre – biednou plachtičkou sa prikrývať; má filipa – nevie do piatich narátať (napočítať); jeden ako druhý – z každého dvora pes.
Hrvace

Sídla

Do općiny okrem vlastnej dediny patria sídla Dabar, Donji Bitelić, Gornji Bitelić, Laktac, Maljkovo, Potravlje, Rumin, Satrić, Vučipolje a Zasiok.
Léotoing

Poloha

Obec má rozlohu 19,56 km². Najvyšší bod je položený 701 m n. m. a najnižší bod 460 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gerard (uhorský biskup)

Svätý Gerard (alebo svätý Gerhard; maď. Gellért) (* 982 – † 1046), vlastným menom Giorgio di Sagredo, bol čanádsky biskup, ktorý zahynul mučeníckou smrťou počas povstania v Uhorsku v roku 1046.
Svätý Gerard pochádzal z Benátok. Podľa Väčšej legendy o sv. Gerardovi pochádzal z benátskej rodiny Morosiniovcov. Ako mladý vstúpil do benediktínskeho rádu. Vzdelanie získal v kláštore vo francúzskom Cluny. Neskôr pôsobil ako opát v opátstve San Giorgio Maggiore.
Potom čo loď, ktorou sa Gerard plavil na púť do Palestíny, stroskotala pri pobreží Istrijského polostrova, rozhodol žiť ako pustovník v blízkosti Puly. Uhorský kráľ Štefan I. ho pozval do Uhorska a poveril výchovou svojho syna Imricha. Počas vojnových nepokojov žil v pustovni v Bakonybéle, ale už roku 1030 (podľa iných zdrojov 1035) bol povolaný za biskupa do novozriadeného biskupstva v Čanáde.
Keď vypuklo na jar roku 1046 v Uhorsku povstanie proti kráľovi Petrovi Orseolovi, súčasťou nespokojencov sa stali aj pohanskí šľachtici pod vedením vodcu Vatu, ktorí odmietali pokresťančovanie a žili v exile v Zadunajsku a v Potisí. Má sa za to, že Peter Orseolo utiekol z územia zasiahnutého povstaním do Stoličného Belehradu (maď. Székesfehérvár), kde bol zabitý a za kráľa sa vyhlásil Vazulov syn Ondrej, čím obnovil Arpádovskú dynastiu.
Po správe, že sa predtým vyhnaní kráľoviči Ondrej a Levente, ktorých mali biskupi korunovať, blížia k Pešti, sa biskupi rozhodli ísť ich privítať. Keď sa blížili k Pešti dostihlo ich pri Dunaji Vatove vojsko. Gerarda priviazali na voz, ktorý spustili z hory do Dunaja, a keďže po páde do hlbiny ešte žil, rozrazili mu hlavu o kameň a hruď prebodli kopijou. Stalo sa to 24. septembra 1046. Kopec z ktorého ho vrhli do Dunaja, leží na jeho pravom brehu v dnešnej Budapešti a na pamiatku umučenia svätého Gerarda je pomenovaný ako vrch Gellért (maď. Gellérthegy).
Svätý Gerard, patrón Budapešti a vychovávateľov, bol kanonizovaný zásluhou kráľa Ladislava I. v roku 1083 pápežom Gregorom VII. a spolu s ním boli svätorečení aj jeho spoločníci sv. Buldus a sv. Bystrík, ktorých povstalci tiež umučili. Ich spoločný sviatok stanovila na 24. septembra Sabolčská synoda v roku 1092.
Chargé

Poloha

Obec má rozlohu 8,46 km². Najvyšší bod je položený 112 m n. m. a najnižší bod 52 m n. m.

Obyvateľstvo

Počet obyvateľov obce je 1 197 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodné právo verejné

Dejiny

Prvé kroky uskutočnili španielski teológovia Vitoria, Suaréz, Velanquez, v ich práci ďalej pokračoval Hugo Grotius, ktorý navrhol zriadenie organizácie podobnej dnešnej OSN.
Merkwiller-Pechelbronn

Poloha

Obec má rozlohu 3,76 km². Najvyšší bod je položený 199 m n. m. a najnižší bod 153 m n. m.

Obyvateľstvo

Počet obyvateľov obce je 937 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Guégon

Poloha

Obec má rozlohu 53,52 km². Najvyšší bod je položený 162 m n. m. a najnižší bod 27 m n. m.

Obyvateľstvo

Počet obyvateľov obce je 2 405 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chasnay

Poloha

Obec má rozlohu 11,76 km². Najvyšší bod je položený 350 m n. m. a najnižší bod 189 m n. m.

Obyvateľstvo

Počet obyvateľov obce je 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šarlota I. (Luxembursko)

Životopis

Narodila sa ako druhá dcéra veľkovojvodu Viliama IV. a Márie Anny Portugalskej.
Jej staršia sestra, veľkovojvodkyňa Mária-Adela, bola 14. januára 1919 prinútená k abdikácii. Šarlota nastúpila na jej miesto a musela sa potýkať s revolučnými náladami. V referende 28. septembra 1919 sa 77,8% voličov vyjadrilo pre zachovanie monarchie, nová ústava však výrazne obmedzila právomoci hlavy štátu. Na rozdiel od svojej sestry sa Šarlota rozhodla príliš nezasahovať do politických záležitostí.
Po nemeckej okupácii Luxemburska 10. mája 1940 utiekla Šarlota i s rodinou cez Francúzsko, Portugalsko a USA do Kanady a nakoniec do Londýna. V rokoch 1940 – 1944 sa cez rozhlasové vysielanie BBC stala symbolom luxemburskej nezávislosti. Do vlasti sa vrátila 14. apríla 1945.

Abdikácia a smrť

12. novembra 1964 abdikovala v prospech svojho syna Jána. Zomrela 9. júla 1985 na rakovinu a bola pochovaná vo vojvodskej krypte luxemburskej katedrály Notre-Dame.
Saint-Julien-du-Puy

Polohopis

Saint-Julien-du-Puy má rozlohu 19,38 km². Najvyšší bod je položený 311 m n. m. a najnižší bod 159 m n. m.

Obyvateľstvo

Saint-Julien-du-Puy má 399 obyvateľov (2009).
Graf vývoja obyvateľstva:
Zdroje: INSEE
Saint-Août

Poloha

Obec má rozlohu 54,11 km². Najvyšší bod je položený 261 m n. m. a najnižší bod 162 m n. m.

Obyvateľstvo

Počet obyvateľov obce je 879 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tottenham Hale (stanica metra)

História

Pôvodne železničnú stanicu otvorila 15. septembra 1840 pod názvom Tottenham spoločnosť Northern & Eastern Railway na trati Stratford - Broxbourne (v grófstve Hertfordshire). Prestupnou stanicou sa stala 1. septembra 1968, keď otvorili stanicu na prvom úseku Victoria Line.

Zaujímavosti

Počas stavby linky sa z dôvodu nedostatku financií učinili isté obmedzenia, ktorých výsledok znížil štandardné vybavenie staníc. V stanici Tottenham Hale nebol namaľovaný strop v stanici, čo nepríjemne ovplyvňuje osvetlenie. Podobne je to aj na staniciach Walhamstow Central a Blackhorse Road. Zatiaľ nie je jasné, či sa Transport for London bude pokúšať o nápravu.
Zámok Azay-le-Ferron

Zámok Azay-le-Ferron sa nachádza v obci Azay-le-Ferron v departemente Indre-et-Loire, región Centre-Val de Loire a patrí k zámkom pri Loire.
Od roku 1950 je zaradený medzi monument historique.
Zámok bol pôvodne hradom patriacim v 13. storočí Nicolasovi Turpin de Crissé a od roku 1412 čiastočne barónovi de Preuilly. V 15. storočí začal Prégent Frotier hrad prestavovať na zámok. Stará veža z roku 1496 je stále prístupná a je zakomponovaná do prestavby zo 17. storočia kedy boli do nej vložené okná.
Od roku 1560 do konca 17. storočia patril zámok rodine de Cravant. V roku 1638 bol vybudovaný Pavillon Francois I. s dvomi krídlami.
Po mnohých zmenách majiteľov posledná majiteľka odkázala zámok mestu Tours. V súčasnosti ponúka vynikajúcu kolekciu mobiliáru z čias renesancie a empíru.
Bréauté

Poloha

Obec má rozlohu 13,91 km². Najvyšší bod je položený 137 m n. m. a najnižší bod 93 m n. m.

Obyvateľstvo

Počet obyvateľov obce je 1 309 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grives

Poloha

Obec má rozlohu 8,12 km². Najvyšší bod je položený 287 m n. m. a najnižší bod 132 m n. m.

Obyvateľstvo

Počet obyvateľov obce je 120 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bassoles-Aulers

Polohopis

Bassoles-Aulers má rozlohu 7,03 km². Najvyšší bod je položený 200 m n. m. a najnižší bod 80 m n. m.

Obyvateľstvo

Bassoles-Aulers má 133 obyvateľov (2009).
Graf vývoja obyvateľstva:
Zdroje: INSEE
Fahy-lès-Autrey

Poloha

Obec má rozlohu 6,2 km². Najvyšší bod je položený 278 m n. m. a najnižší bod 224 m n. m.

Obyvateľstvo

Počet obyvateľov obce je 113 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nalliers (Vienne)

Poloha

Obec má rozlohu 16,03 km². Najvyšší bod je položený 134 m n. m. a najnižší bod 72 m n. m.

Obyvateľstvo

Počet obyvateľov obce je 298 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Esténos

Poloha

Obec má rozlohu 3,41 km². Najvyšší bod je položený 1 467 m n. m. a najnižší bod 466 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villardebelle

Poloha

Obec má rozlohu 13,14 km². Najvyšší bod je položený 857 m n. m. a najnižší bod 414 m n. m.

Obyvateľstvo

Počet obyvateľov obce je 70 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vitry-sur-Orne

Poloha

Obec má rozlohu 7,61 km². Najvyšší bod je položený 360 m n. m. a najnižší bod 157 m n. m.

Obyvateľstvo

Počet obyvateľov obce je 2 847 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Maroka

Vlajka Maroka – na červenom liste je uprostred umiestnená zelená paťramenná hviezda (pentagram) z tzv. pečate Šalamúnovej. Obidve farby sú tradičnými arabskými farbami. V Maroku ich interpretujú tak, že červená predstavuje slobodu národa, zelená (farba islamu) nádej na víťazstvo.
Vlajka bola zavedená roku 1915, kedy bola na list dovtedy iba cely červený (používaný od 17. storočia) pridaná hviezda pre odlíšenie od iných červených vlajok. Červená je farbou vládnucej dynastie.
Quintus Fabius Pictor

Quintus Fabius Pictor (*254 pred Kr.-?) bol jedným z prvých rímskych historikov.
Je považovaný za prvého predstaviteľa analistickej historiografickej školy. Cognomen Pictor dostal po svojom dedovi Gaiovi Fabiovi Pictorovi, ktorý bol maliar (po latinsky pictor). Bol senátorom, zastával rôzne úrady, v rokoch 225 a 222 pred Kr. bojoval proti keltským Insubrom a neskôr v Púnskych vojnách. Počas Druhej púnskej vojny, po porážke pri Kannách (216 pred Kr.), bol vyslaný senátom do Délf žiadať veštiareň o radu.
Quintus Fabius Pictor podľa všetkého zaviedlo v Ríme zvyk písať tradičné záznamy o štátnych udalostiach (Annales) grécky. Dôvodom mohla byť snaha osloviť aj iné ako latinské obecenstvo a ponúknuť mu rímske dejiny, predovšetkým rímsky pohľad na vojnu s Kartágom. Zo záznamov vlastnej rodiny a iných popredných rodov Ríma zostavil najstaršie rímske historiografické dielo, v ktorom sa zaoberá dejinami Ríma od jeho založenia po Druhú púnsku vojnu. Jeho pohľad na udalosti nie je vyvážený. Z rozpútania vojny obviňuje Kartágincov, čo mu vytýkajú už antickí kritici. Naopak, preceňuje význam rímskej aristokracie v dejinách, obzvlášť vlastného rodu (gens) Fabiovcov. Fabius Pictor datuje podľa Dionysia z Halikarnasu založenie Ríma do roku 747 pred Kr.
Fabia Pictora použili ako zdroj Polybius, Livius a Dionysios z Halikarnasu. Jeho dielo bolo preložené aj do latinčiny už v klasickej dobe.